b'\n_START_ARTICLE_\nBrad Renfro\n_START_SECTION_\nBakgrunn\n_START_PARAGRAPH_\nBrad Renfro ble f\xc3\xb8dt i Knoxville i Tennessee, s\xc3\xb8nn av Angela og Mark Renfro, som jobbet p\xc3\xa5 en bl\xc3\xa5kopieringsfabrikk. Han ble oppdratt av sin bestemor, Joanne Renfro, som var menighetssekret\xc3\xa6r._NEWLINE_Renfro var 10 \xc3\xa5r gammel da han ble oppdaget av Mali Finn, talentspeider for Joel Schumacher. Valgt av Finn til Schumachers The Client spilte Renfro sammen med Susan Sarandon og Tommy Lee Jones. Filmen var basert p\xc3\xa5 den bestselgende romanen til John Grisham og ble en av de mest innbringende filmer i 1994._NEWLINE_Renfro fikk en rekke nye skuespillertilbud, deriblant i filmene Ghost World og Bully fra 2001 og The Jacket fra 2005 med Keira Knightley og Adrien Brody. Han spilte ogs\xc3\xa5 rollen som Huck Finn i filmen Tom and Huck fra 1995 med Jonathan Taylor Thomas._NEWLINE_I 1995 vant Brad Renfro Hollywood Reporters \xc2\xabYoung Star\xc2\xbb-pris, og ble nominert til en av People-magasinets \xc2\xabTop 30 Under 30\xc2\xbb. Renfro dukket ogs\xc3\xa5 opp i en episode av Law & Order: Criminal Intent._NEWLINE_Nylig fullf\xc3\xb8rte Renfro sin rolle i den kommende filmen The Informers.\n_START_SECTION_\nD\xc3\xb8dsfall\n_START_PARAGRAPH_\nRenfro d\xc3\xb8de 15. januar 2008 i en leilighet i Los Angeles, hvor han hadde tilbrakt natten sammen med venner. Politiet har bekreftet at Renfro d\xc3\xb8de av en overdose heroin og morfin, men at han d\xc3\xb8de ved et ulykkestilfelle. Renfro etterlater seg en s\xc3\xb8nn, Yamato, som bor i Japan med moren sin.'